**tájékoztató a KORONAVÍRUS (COVID-19) járvánY miatt alkalmazott testhőmérséklet-mérésről**

Tájékoztatjuk a Pásztó, Kölcsey utca 35. alatti önkormányzati területre belépőket, hogy a járványügyi készültség bevezetéséről szóló 283/2020. (VI. 17.) Korm. rendelet alapján folytatott, az egészségügyi válsághelyzet járványügyi védelmi intézkedésről.

|  |  |  |  |
| --- | --- | --- | --- |
| Postai cím: | 3060 Pásztó, Kölcsey utca 35. | Webcím: | http://www.paszto.hu/ |
| E-mail cím: | forum@paszto.hu | Telefonszám: | +36 32 460155 |
|  | Adatvédelmi tisztviselő: | Dr. Farkas Tamás |  |

A Pásztó Városi Önkormányzat, mint adatkezelő manuális testhőmérséklet mérést (adatkezelést) alkalmaz, a NAIH ajánlásának figyelembevételével.

A mérés:

1. az adatkezelő tulajdonú/ használatú területén folyik
2. valamennyi belépő személyre kötelező
3. a személyek azonosításához nem kötött
4. nem történik a mérés során adatrögzítés, tárolás, adattovábbítás

A mérés során a **37,8 °C** testhőmérsékletet meghaladó személyek nem léphetnek be, az adatkezelő által felügyelt területre.

Kivételesen beléphetnek:

1. az előző mérést követően 15 perc múlva végrehajtott mérés megfelelő eredményt produkáló személy
2. orvos által kiállított dokumentum bemutató érintett, amely igazolja, hogy más, nem COVID vírus miatt lázas a belépni kívánó személy

**Az adatkezelés alapadatai:**

|  |  |
| --- | --- |
| **Célja:** | Az adatkezelő területére belépő személyek testhőmérséklet mérésea tömeges megbetegedést okozó humánjárvány (COVID19) terjedésének megakadályozása céljából. |
| **Jogalapja:** | Költségvetési szerveknél GDPR 6. cikk (1) e) pont közhatalmi feladatAz egészségügyi különleges személyes adat kezelésére a GDPR 9. cikk (1) szerinti tilalma alól a GDPR 9. cikk (2) i) pontja ad mentesítést. |
| **Kezelt adatok:** | Az érintett testhőmérséklete. |
| **Időtartama:** | Az adatkezelés a megtekintés idejéig történik, az adatok nem kerülnek rögzítésre. |
| **Érintettek köre:** | A megjelölt területre belépő személyek. |
| **Adatfeldolgozó(k):** | Adatai: | Tevékenység: |
| Nincs | Nincs |
| **Adattovábbítás címzettje(i):** | Nincs | Nincs |

**Milyen elveket tartunk fontosnak az adatai kezelése során?**

A személyes adatok kezelését a hatályos jogi szabályozás alapján végezzük.

Az Adatkezelő csak a meghatározott személyes adatokat kezeli.

A megadott, személyes adatok biztonságát minden szükséges technikai és szervezési intézkedéssel megvédi.

Különösen nagy figyelmet fordít a személyes adatok bizalmasságának, sértetlenségének és rendelkezésre állásának biztosítására.

A megadott személyes adatok valódiságáért és pontosságért, azok megadás után, az Adatkezelő felel.
Azokat a kifejezéseket, amit ebben a tájékoztatóban használunk az EU Általános Adatvédelmi Rendelete (2016/679. GDPR), valamint az információs önrendelkezési jogról és az információszabadságról szóló 2011. évi CXII. törvény értelmező rendelkezései között meghatározott fogalmak szerint értelmezzük.

**Milyen jogai vannak az Adatkezelő által kezelt személyes adataival kapcsolatban?**

Az Adatkezelő biztosítja, hogy az Érintettek a GDPR rendeletben meghatározott jogaikat gyakorolni tudják. Ezen jogok gyakorlására irányuló kérelmet az Adatkezelő nem tagadhatja meg, kivéve, ha bizonyítja, hogy az Érintettet nem áll módjában azonosítani. Az Érintettnek ezért, kérelme teljesítéséhez, szükséges magát azonosítani.

Az Adatkezelő a kérelmet késedelem nélkül, de maximum a beérkezéstől számított 1 hónapon belül köteles teljesíteni, illetve tájékoztatni az Érintettet a teljesítés esetleges akadályairól, vagy késedelméről. Ebben az esetben a határidő további 2 hónappal meghosszabbítható, azzal, hogy a meghosszabbításról és annak okáról az Érintett 1 hónapon belül értesül.

Az Érintett kérelmét az Adatkezelő olyan formában válaszolja meg, ahogyan az érkezett. Az Érintettnek lehetősége van elektronikusan is benyújtani a kérelmét, amely esetben a választ is elektronikusan kapja meg, kivéve, ha kifejezetten másként rendelkezik.

Az Érintetti jogok biztosítása érdekében ezen tájékoztatóban szereplő jogok díjmentesen gyakorolhatóak, az Adatkezelő ezért díjat nem számít fel, kivéve, ha a kérelem egyértelműen alaptalan vagy különösen annak ismétlődő jellege miatt túlzó.
Ha és amennyiben a kért intézkedés, tájékoztatás túlzó vagy nyilvánvalóan alaptalan az Adatkezelő észszerű összeget számíthat fel a teljesítésért (különös tekintettel a túlzó kérelmek megnövekedett adminisztratív költségeinek fedezése végett), vagy megtagadhatja a kérelem alapján történő intézkedést.
Ilyen esetben az Adatkezelő indokolási kötelezettséggel tartozik az Érintett felé.

A jogszabályoknak megfelelve az Érintettek az alábbi jogaikat gyakorolhatják:

a.) Az adatkezelés teljes tartama alatt az Érintett jogosult a megadott elérhetőségeken tájékoztatást és hozzáférést kérni az Adatkezelő által kezelt, személyes adatokról, valamint az adatkezelés jellemzőiről, különösen:

- az Adatkezelő és kapcsolattartójának kilétéről, elérhetőségeiről, amennyiben adatvédelmi tisztviselőt alkalmaz az Adatkezelő, annak elérhetőségeiről

- az adatkezelés céljáról, jogalapjáról, időtartamáról,

- az adatfeldolgozó nevéről, címéről, az adatkezeléssel összefüggő tevékenységéről, amennyiben adatfeldolgozó igénybevételére kerül sor

- az adattovábbítás jogalapjáról és címzettjéről, amennyiben adattovábbításra kerül sor

- az esetlegesen bekövetkezett adatvédelmi incidensről

b.) Az Érintett jogosult kérelmezni személyes adatainak helyesbítését: Amennyiben az adatai megváltoztak, vagy nem pontosak, akkor kérelmére - a személyes adatok kezelésének ideje alatt - bármikor módosítja azokat az Adatkezelő. Ezt az igényét a megadott elérhetőségeinken keresztül kérheti.

c.) Az Érintett kérelmére Adatkezelő korlátozza a személyes adatok kezelését:

* amennyiben az Érintett vitatja adatai pontosságát, ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát
* amennyiben az adatkezelés jogellenes és az Érintett ellenzi adatainak törlését és ehelyett kéri azok korlátozását
* az Adatkezelőnek már nincs szüksége a személyes adatokra az adatkezelés céljából, de az Érintett igényli azokat jogi igényének előterjesztéséhez, érvényesítésének vagy védelméhez
* amennyiben az Érintett tiltakozik az adatkezelés ellen, ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az Érintett jogos indokaival szemben.

**Az Érintett jogorvoslati lehetőségei**A személyes adatainak kezelésével kapcsolatos vélt jogsérelem esetén panasszal élhet a Nemzeti Adatvédelmi és Információszabadság Hatóságnál, vagy az illetékes törvényszékhez (<http://bíróság.hu/torvenyszekek>) fordulhat.

*Nemzeti Adatvédelmi és Információszabadság Hatóság elérhetősége:*

1055 Budapest, Falk Miksa utca 9-11., +36 1 391-1400, ugyfélszolgálat@naih.hu